**Utazási szerződés**

**Az M&Amerika által szervezett utazások általános feltételei (Utazási Szerződés)**

1. Az M & Amerika utazási iroda által szervezett utazásokra a Ptk. 415-416 §-ának, az utazást közvetítő szerződésekről szóló 281/2008. (XI.28.) sz. Kormányrendelet és jelen szerződés rendelkezései az irányadók.
2. Az utazási szerződés akkor jön létre, amikor a megrendelő (utas) az utazást megrendelte, az Utazási Szerződést aláírta, az előleget befizette, valamint a jelentkezést az M & Amerika elfogadta, és nyilvántartásba vette.
3. A kiutazáshoz szükséges útlevél és esetleges vízum beszerzéséről az utas gondoskodik. Ahhoz a túrához, amely többször lépi át egy ország határát, többszöri belépésre jogosító vízum szükséges. A nem kielégítő úti okmány, vagy a vízumkiadás megtagadása miatt elszenvedett kárért az M & Amerika semminemű felelősséget nem vállal.
4. Az utazás időtartamát, az egyes részszolgáltatások meghatározását, minőségét, a teljesítés módját és a részvételi díj összegét a közzétett kiadványok tartalmazzák. Az esetleges változtatás jogát az M & Amerika fenntartja, erről írásos értesítést küld partnerirodái, illetve utasai részére.
5. A részvételi díj - eltérő kikötés hiányában - az utazás meghirdetett programjában szereplő szolgáltatások árát, a szervezési költséget, továbbá az ÁFA összegét foglalja magában. A vízum, a biztosítások, a repülőtéri illeték és az egyéb adók díja a részvételi díjban nem szerepel.
6. Megrendeléskor a teljes részvételi díj 40 %-a fizetendő előlegként, amennyiben nem vonatkoznak más feltételek. A részvételi díj fennmaradó összegét legkésőbb az utazás megkezdése előtt 30 nappal kell kiegyenlíteni. A hátralék kifizetése tárgyában az M & Amerika külön értesítést nem küld. Amennyiben a megrendelő (utas) a befizetést nem teljesíti az M & Amerika a megrendelés lemondottnak tekinti. Amennyiben a jelentkezés az utazást megelőző 30 napon belül történik, a részvételi díj teljes összegét a megrendeléskor kell befizetni.
7. A közlekedési költségek nemzetközi egyezményen alapuló díjszabási vagy hatósági árának változása miatt, továbbá egyes szolgáltatásokkal kapcsolatos adó, illeték valamint a külföldi szolgáltatóval kötött szerződésben szereplő változások miatt az M & Amerika az utazás megkezdése előtt 20 nappal a részvételi díjat felemelheti. 10%-ot meghaladó díjemelés esetén az utas az utazási szerződéstől elállhat, s részére a befizetett összeget az M & Amerika visszatéríti.
8. **Lemondási feltételek:**
	1. Az M & Amerika legkésőbb az utazás megkezdése előtt 15 nappal írásban tett nyilatkozattal elállhat az utazási szerződéstől, ha az utazást szerződéskötéskor előre nem látható külső körülmény veszélyezteti, illetve a jelentkezők létszáma az utazáshoz szükséges minimális létszámot nem éri el. Ilyen esetekben a teljes vételár visszajár.
	2. Az utasnak jogában áll az utazást lemondani. Amennyiben az utas a 7. pontban történt szabályozáson kívül lemondja az utazását, akkor a részvételi díj összegének alapján a következő költségtérítés fizetendő az utas által függetlenül attól, hogy addig mennyit fizetett be:
		* a megrendeléstől az utazást megelőző 61. napig térítésmentes
		* az utazást megelőző 60 és 31 nap közötti lemondás esetén 40%
		* indulás előtt 30 – 8 napon belüli lemondás esetén 80%
		* indulás előtti 7 napon belüli vagy le nem mondás estén 100%

Ha az utas lemondását nem közli, illetve nem mond le, vagy az utazást megelőző 3 napon belül mond le a részvételi díj 100%-át köteles az M & Amerikának megtéríteni.

* 1. Egyes utazásoknál és szolgáltatási típusnál a befizetés, költségtérítés aránya, illetve a lemondási határidők a 281/2008 (XI. 28.) Kormányrendelet 11.§ (3) bekezdése alapján a fentiektől eltérhetnek. (pl. Carnival Cruises, Cruise America, egyedi kérésre rendelt utazások)
	2. Lemondás időpontja alatt azt az időpontot kell érteni, amikor a lemondás ténye írásban az M & Amerika tudomására jut.
1. Az M & Amerika fenntartja a jogot az azonos kategórián belüli szállodaváltoztatásra.

**M & AMERIKA UTAZÁSI IRODA** adatai:

**Székhely:** 1062 Budapest, Lázár u 2/A
**Telefon:** +36-1-302-2613, 302-2635 Fax: +36-1-311-8092
**Adószám:** 12492400-2-42
**Engedélyszám: U-000161/2001**

1. M & Amerika az előre meghirdetett szervezett útjaihoz csoportkísérőt nem minden esetben küld az utasokkal. Az idegenvezető ilyenkor a cél ország első szolgáltatási pontján várja a vendégeket. A megrendelésre készített utazásoknál csak kérésre küld magyar kísérőt a csoporttal.
2. M & Amerika az utazási szerződésben vállalt szolgáltatások teljesítéséért akkor is felel, ha a szolgáltatást közreműködő útján teljesíti. A repülőtársaságok által okozott kárért felelősséget nem vállal. M & Amerika a szerződésszegéssel okozott kárt megtéríti, de mentesül e kötelezettsége alól, ha bizonyítja, hogy a szerződésszerű teljesítés érdekében úgy járt el, ahogy az adott helyzetben tőle általában elvárható. Ha az M & Amerika az utazást nem a szerződésnek megfelelően teljesíti, köteles a díjat arányosan leszállítani. Nem köteles a díjat azonban leszállítani, ha az utas valamely szolgáltatást saját elhatározásból, vagy az érdekkörében felmerült okból nem vett igénybe. Ha M & Amerika az utazás megkezdését követően a szerződésben vállalt szolgáltatások jelentős részét teljesíteni nem tudja, köteles azokat más megfelelő, hasonló értékű szolgáltatásokkal pótolni.
3. **Egyéb események:**
	1. Az utazás során az utas által harmadik személynek okozott kárért az utas közvetlenül tartozik felelősséggel.
	2. Az utas poggyászának kezelése és őrzése az utas feladata, kivéve ha azt továbbszállítás, vagy megőrzés céljából az  M & Amerika, vagy közreműködője átvette.
	3. Repülőutakkal kapcsolatosan az utas tudomásul veszi, hogy a repülőtársaságok utazási feltételei a jelen utazási feltételek részeivé válnak, hogy előre nem közölt közbeeső leszállásra, a repülőgép, vagy a repülőtársaság cseréjére sor kerülhet, hogy az úti poggyász súlya charter gépen 15 kg lehet, 20 kg súlyt csak a menetrendszerinti gépeken lehetséges szállítania a légitársaságok szabályainak megfelelően, a túlsúlyért az utasnak a repülőtársaságok tarifája szerint különdíjat kell fizetnie.
	4. Az utazási szerződés hibás teljesítése miatti kifogásokat az utas a helyszínen az utaskísérővel (helyszíni szolgáltatóval) haladéktalanul, a program befejezését követő 15 napon belül pedig az M & Amerika felé írásban köteles közölni. A közlés késedelméből eredő kárért az utas felelős. A kifogásokat tartalmazó értesítéshez mellékelni kell a kifogásra okot adó eseményről a helyszínen az utaskísérő vagy szolgáltató által felvett jegyzőkönyvet. A helyszínen írásban nem jelzett kifogást utólag – a hazaérkezést követően történő bejelentését az M & Amerika nem tudja elfogadni.
4. Ha az utazás teljesítése – az utassal történő szerződéskötéskor előre nem látható - vis maior (elháríthatatlan körülmény, árvíz, földrengés, időjárás, politikai konfliktus, közveszély, járvány, katasztrófa, terrortámadás, háború, belső zavargások stb.) miatt veszélybe kerül, akadályba ütközik, vagy a már megkezdett utazás megszakad, az M & Amerika minden tőle telhető intézkedést megtesz az utas kárának enyhítése érdekében, de a Ptk. 399. szakasz első bekezdése értelmében ezek olyan ellehetetlenülési okoknak minősülnek, amelyért egyik felet sem terheli felelősség, mivel azok saját akaratuktól függetlenül merültek fel

A szolgáltatóknak már kifizetett részvételi díjat az M & Amerika akkor sem tudja visszatéríteni az utasnak, ha a Külügyminisztérium nem ajánlja az illető országba történő utazást, illetve a harmadik féllel kötött szerződés szerint járhat el.

1. Az M & Amerika fenntartja azt a jogot, hogy a programfüzeteiben illetve egyéb módon közzétett utazási programjaiban – az utas értesítése mellett – indokolt esetben változtasson.
2. Az M & Amerika által szervezett utazással kapcsolatos minden perben a felek alávetik magukat a Pesti Központi Kerületi Bíróság kizárólagos illetékességének.

Az M & Amerika vagyoni biztosítékát a Colonnade SA Magyarországi Fióktelepe kezeli.

1. Az utas nyilatkozik, hogy a szolgáltatást nem adóalanyként, vagy nem adóalanyi minőségben, vagy adóalanyként, de saját nevében és javára (azaz utasként) veszi igénybe.